OpenLLM-France/wikimedia huggingface dataset:
# Cal·lianassa

Cal·lianassa (en grec antic Καλλιάνασσα) va ser segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis, que Homer i Gai Juli Higí citen a les seves llistes de nereides.
Homer diu que ella va ser una de les trenta-dues nereides que van pujar des del fons de l'oceà per arribar a les platges de Troia i plorar, juntament amb Tetis la futura mort d'Aquil·les

## Referències

* ↑ Gai Juli Higí. Fabularum, pròl. 8
* ↑ Homer. Ilíada, VIII, 38 i seg.
# The Garden of Words

The Garden of Words (言の葉の庭, Kotonoha no Niwa) és una pel·lícula d'anime del 2013 escrita i dirigida per Makoto Shinkai. La història se centra en Takao Akizuki, un aprenent de sabater de 15 anys, i en Yukari Yukino, una dona misteriosa de 27 anys, que es troben repetidament al parc Shinjuku Gyoen de Tòquio els matins quan plou. El film es va estrenar al Japó el 31 de maig del 2013. Guanyà el premi Kobe 2013 i diversos premis al FanTasia i al Festival de Cinema d'Animació de Stuttgart.

## Argument

En Takao Akizuki, un aprenent de sabater de 15 anys, i la Yukari Yukino, una dona misteriosa de 27 anys, es troben repetidament al parc els matins quan plou. En Takao falta a classe per a dissenyar sabates, i la Yukari evita la feina per problemes personals. La Yukari no comparteix cap informació personal amb en Takao, ni tan sols el seu nom, mentre en Takao s'hi obre i s'ofereix a dissenyar-li un parell de sabates.

## Referències

* ↑ «ァニメ一ション神戸賞» (en japonès). Committee of Animation Kobe, 23-10-2013. Arxivat de l'original el 30 d’agost 2015.
* ↑ «Montreal's Fantasia to host int'l premiere of live-action Gatchaman film». Anime News Network, 09-07-2013. Arxivat de l'original el 18 novembre 2014.
* ↑ «DVD: The Garden of Words (Limited Edition)» (en alemany). AnimePro, 25-06-2014. Arxivat de l'original el 18 novembre 2014.
# PMMT Arquitectura

PMMT Arquitectura és una empresa fundada pels arquitectes Patricio Martínez i Maximià Torruella l'any 2001, amb seus a Barcelona i a Madrid. L'empresa està especialitzada en el disseny d'edificis sanitaris i sociosanitaris, i ha construït hospitals a Europa, Àfrica i l'Amèrica del Sud.
L'empresa va col·laborar amb el Sistema de Salut Públic de Catalunya (CatSalut) en el desenvolupament de noves tipologies hospitalàries per a reforçar el sistema sanitari local enfront de la crisi provocada per la COVID-19 durant els anys 2020 i 2021. Com a resultat PMMT Arquitectura va dissenyar i construir l'Edifici Hospitalari Polivalent al Parc Sanitari Pere Virgili de Barcelona i l'Edifici Hospitalari Polivalent a l'Hospital Universitari Arnau de Vilanova de Lleida. El primer va ser premiat en els Premis Arquitectura 2021 del CSCAE i tots dos van ser reconeguts en els Premis Catalunya Construcció 2021.

## Obres representatives

* 2022: Clínica Girona (Girona)
* 2021: Edifici Hospitalari Polivalent per a l'Hospital Arnau de Vilanova (Lleida)
* 2021: Edifici Hospitalari Polivalent per al Parc Sanitari Pere Virgili (Barcelona)

## Premis

* 2021: Premis Catalunya Construcció. Reconeixement especial al Parc Sanitari Pere Virgili de Barcelona.
* 2021: Premis Arquitectura CSCAE. Premio Professió: Valors professionals. Edifici UCI-COVID en el Parc Sanitari Pere Virgili de Barcelona.
* 2022: XIX Premis Catalunya Construcció del CAATEEB. Premi a la Innovació. Clínica Girona.

## Referències

* ↑ «Del 22@ a África: el estudio de arquitectura PMMT proyecta un hospital en Angola» (en castellà). Planta Doce. [Consulta: 5 febrer 2023].
* ↑ «PMMT apuesta por el mercado latinoamericano: la empresa de arquitectura sanitaria diseña un hospital en Bolivia» (en castellà). Planta Doce. [Consulta: 4 abril 2023].
* ↑ «Edificios contra la Covid» (en castellà). La Vanguardia. [Consulta: 13 abril 2023].
* ↑ «Catalunya construirà 5 hospitals satèl·lit per la Covid». El Nacional. [Consulta: 3 abril 2023].
* ↑ «Los Premios ARQUITECTURA del CSCAE reconocen lo mejor de la arquitectura y el urbanismo en una gran noche en la que se han premiado los valores más sociales, culturales y sostenibles» (en castellà). CSCAE. [Consulta: 28 gener 2018].
* ↑ «ARQUITECTES GUARDONATS ALS PREMIS CATALUNYA CONSTRUCCIÓ 2021». COAC. [Consulta: 30 gener 2023].
* ↑ «L'edifici de la nova Clínica Girona guanya un premi en innovació arquitectònica». Diari de Girona. [Consulta: 3 abril 2023].
# Palicorum Lacus

Palicorum Lacus (en grec antic ἡ τῶν Παλίκων λίμνη 'é ton Palikôn limnê') era un petit llac volcànic de Sicília proper a la moderna Palagonia (poc més de 20 km a l'oest de Leontins). Era conegut i famós pels dos dolls de gas de procedència volcànica que sortien de sota l'aigua i provocaven una ebullició violenta, i de vegades llençaven aigua a considerable alçada. Per això era un lloc sagrat dels indígenes consagrat a les divinitats anomenades Palici, i a la zona hi havia un temple que tenia el privilegi de concedir asil als esclaus fugitius. També s'hi anava per resoldre controvèrsies fetes sota jurament. Un jurament fet per les fonts sagrades tenia molta més importància que un jurament normal, i es podia castigar la seva violació amb la mort immediata.
El 453 aC el rei sícul Ducetius va fundar a la vora del llac la ciutat de Palica (Palike) on va traslladar als habitants de Menaenum i altres viles properes. A la mort del rei la ciutat va ser destruïda i ja no es va reconstruir.
L'any 102 aC els esclaus fugitius revoltats a la Segona Guerra Servil volien arribar a aquest lloc i el seu cap Salvi Trifó va fer esplèndides ofrenes al santuari de Palici.
De les descripcions que en fa Diodor de Sicília i altres escriptors, es dedueix que és el modern Lago di Naftia. A la vora hi ha la ciutat de Palagonia (que no ocupa el lloc de l'antiga Palica) que es troba en un turó a certa distància del llac.

## Referències

* ↑ Diodor de Sicília. Biblioteca històrica, XI, 89
* ↑ Smith, William (ed.). «Palicorum lacus». Dictionary of Greek and Roman Geography (1854). [Consulta: 29 gener 2022].
# Nakhtubasterau

Nakhtubasterau (Nakhtbastetiru) (Nḫt-bꜣstt-r.w) va ser una reina egípcia de la XXVI Dinastia. Era la Gran Esposa Reial del rei Amosis II. El seu nom fa honor a la deessa Bastet.

## Biografia

Nakhtubasterau en jeroglífic :
Nakhtubasterau és una de les esposes conegudes pel faraó Amosis II. És coneguda per una estela del Serapeu de Saqqara. Tenia els títols d'Esposa del Rei, la seva estimada, Gran del ceptre d'hetes i Gran de lloances.
Va ser mare de dos fills:
* Pasenenkhonsu, fill del rei que donà l'estela del Serapeu.
* El general Ahmose (D), que va ser enterrat a Guiza.

## Enterrament

Nakhtubasterau va ser enterrada a Guiza en una tomba excavada a la roca, avui anomenada pels arqueòlegs G 9550. El seu sarcòfag antropoide de granit negre es troba a Sant Petersburg (767). Va ser enterrada amb el seu fill Ahmose, de vegades anomenat Amasis, que era un general. El nom de la deessa-gata Bastet va ser esculpit al sarcòfag de Nakhtubasterau.

## Referències

* ↑ Tyldesley, 2006.
* 1 2 Dodson i Hilton, 2004, p. 234-240.
* 1 2 Grajetski, 2005.
* ↑ Malek, Moss i Porter, 1974, p. 289-290.
* ↑ Lepsius: Denkmäler aus Ägypten und Äthiopien, p. 98

## Vegeu també

* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 3ː Memphis, Part I Abu Rawash to Abusir. Griffith Institute, 1974. ISBN 978-0900416101.
* Tyldesley, Joyce. Chronicle of the Queens of Egypt (en anglès). Thames & Hudson, 2006. ISBN 0-500-05145-3.
# Basiloterus hussaini

Basiloterus hussaini és una espècie de cetaci extint que visqué a l'Eocè superior. Se n'han trobat restes fòssils a la formació de Drazinda (Pakistan).

## Referències

* ↑ Gingerich, P. D.; Arif, M.; Bhatti, M. A.; Anwar, M.; Sanders, W. J «Basilosaurus drazindai and Basiloterus hussaini, new archaeoceti (Mammalia, Cetacea) from the Middle Eocene Drazinda Formation, with a revised interpretation of ages of whale-bearing strata in the Kirthar Group of the Sulaiman Range, Punjab (Pakistan)» (PDF) (en anglès). Contributions from the Museum of Paleontology, University of Michigan, 30, 2, 1997, pàg. 55-81.
# Atleta

Un atleta (del grec antic, αθλος, athlos, que significa «competició») és una persona que té una capacitat física, força, agilitat, o resistència superior a la mitjana i, en conseqüència, és apte per a activitats físiques, especialment per a les competitives. En paraules més específiques, un atleta és qui pràctica l'atletisme, o participava en els Jocs Olímpics de l'antigor.
Es poden considerar moltes coses per triar al millor atleta, ja que els pilars bàsics d'un atleta són la resistència, la força, la velocitat i l'agilitat, i molts atletes es destaquen en diferents disciplines.

## Referències

* ↑ atleta a Optimot
Viccionari
# Tour d'Alanya

El Tour d'Alanya va ser una competició ciclista per etapes que es disputava als voltants d'Alanya a la província d'Antalya, a Turquia. La cursa va formar part de l'UCI Europa Tour, amb una categoria 2.2.

## Palmarès

| Any | Vencedor | Segon | Tercer |
| 2010 | Nikias Arndt | Kemal Küçükbay | Georgi Georgiev Petrov |
| 2011 | Gabor Kasa | Nazim Bakırcı | Nebojša Jovanović |

## Referències

* ↑ «Tour of Alanya (Tur) - Cat.2.2». [Consulta: 28 octubre 2023].

## Enllaços externs

* Palmarès a sitiodeciclismo.net
* Palmarès a cqranking.com
# PMM

PMM té els següents significats:
* Permanent Multipurpose Module, mòdul logístic multipropòsit de l'Estació Espacial Internacional
* Parc Mòbil del Ministeri, matrícula que distingeix els vehicles propietat de l'administració de l'estat
# Pali Aru

Pali Aru és un riu a la Província del Nord, Sri Lanka. El riu neix al nord del districte de Vavuniya, prop de Puliyankulam, abans de fluir cap al nord-nord-oest a través de districte de Vavuniya, el de Mullaitivu i el de Mannar. El riu desemboca a la Badia de Palk. La secció sud del riu es coneix també com Chamalankulam Aru.
# Tractat d'Ágreda

«Tractat d'Ágreda» té aquests significats:
* Tractat d'Ágreda (1162)
* Tractat d'Ágreda (1281)
# Lluís Puig de la Bellacasa i Deu

Lluís Puig de la Bellacasa i Déu (Barcelona, 29 de setembre de 1886 - 12 de gener de 1960) fou un advocat i polític català, diputat a les Corts Espanyoles durant la Segona República.

## Biografia

Lluís Puig de la Bellacasa va néixer al carrer Milans de Barcelona, fill de Josep Puig de la Bellacasa i de Fonolleras, de Girona, i d'Anna Deu i Majuelo, de Llançà. Es llicencià en dret a la Universitat de Barcelona i treballà com a passant de Francesc Cambó i en el despatx de Ramon d'Abadal i Calderó. Ingressà a les Joventuts de la Lliga Regionalista, de les que en fou president, i el 1916 fou escollit regidor de l'ajuntament de Barcelona, on fou un dels promotors de la creació de la companyia d'autobusos. Fou elegit diputat per Torroella de Montgrí a les eleccions generals espanyoles de 1920 i formà part de la direcció de la refundada Lliga Catalana, amb la que fou elegit diputat per la província de Barcelona a les eleccions generals espanyoles de 1933, on no destacà en cap intervenció. Fou escollit novament diputat a les eleccions generals espanyoles de 1936 per la mateixa circumscripció pel Front Català d'Ordre.
En esclatar la guerra civil espanyola va veure amenaçada la seva vida per escamots incontrolats de la FAI i aconseguí marxar a França, gràcies al conseller de governació de la Generalitat de Catalunya, Josep Maria Espanya i Sirat. Després de viatjar per Suïssa i Bèlgica, tornà a Espanya i s'establí a Pamplona i Hondarribia. En acabar la guerra tornà a Barcelona i no participà en cap més activitat política.
Es va casar amb Carme Bartrina i Soler, filla de l'advocat mataroní Antoni Bartrina i Vilapudua i de Dolors Soler i Surià.

## Referències

* 1 2 «Necrológicas». La Vanguardia, 11-01-1961, pàg. 24.
* ↑ Registre de Naixements de l'Ajuntament de Barcelona, any 1886, número de registre 4969 del Jutjat Palau.
* ↑ Cèlia Cañelles Julià; Rosa Toran Belver Els governs de la ciutat de Barcelona (1875-1930): Eleccions, partits i regidors. Ajuntament Barcelona Public, p. 239–. GGKEY:8RA88Z7DD1D.
* ↑ Albert Manent. De 1936 a 1975: estudis sobre la Guerra Civil i el franquisme. L'Abadia de Montserrat, 1999, p. 53–. ISBN 978-84-8415-068-8.

## Enllaços externs

* «Lluís Puig de la Bellacasa i Deu». Gran Enciclopèdia Catalana. Barcelona: Grup Enciclopèdia Catalana.
* Fitxa del Congrés dels Diputats (castellà)
* Biografies de Parlamentaris catalans Arxivat 2012-01-18 a Wayback Machine.
# Basilià

Basilià (en llatí: Iulius Basilianus) va ser un magistrat romà dels segles II i III.
Era prefecte d'Egipte quan Caracal·la va ser assassinat i el va succeir Macrí, que el va nomenar cap dels pretorians. El primer que va fer abans d'accedir al càrrec va ser matar alguns emissaris d'Elagàbal enviats a notificar el seu ascens al poder. Una mica després, en conèixer els èxits d'Elagàbal i l'enderrocament de Macrí, va fugir a Itàlia on va ser traït per un amic, agafat i enviat a Elagàbal que estava passant l'hivern a Nicomèdia. L'emperador, a la seva arribada, el va fer matar, l'any 213, segons diu Dió Cassi.

## Referències

* ↑ [https://quod.lib.umich.edu/m/moa/acl3129.0001.001/480?rgn=pages;view=image;q1=Basilia+nusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 465. ]
# Atributs de Déu en el cristianisme

En teologia cristiana es coneixen com a atributs de Déu o atributs divins aquelles propietats o qualitats de la naturalesa divina conegudes per la ment humana. L'escolàstica els anomenava noms divins. Els cristians no són monolítics en la seva comprensió dels atributs de Déu.
Exemples d'aquests conceptes són la misericòrdia, l'infinitat, l'omnipotència, l'omnisciència, l'eternitat o la perfecció.

## Classificació

Amb l'objectiu de facilitar-ne l'estudi, s'acostuma a classificar els atributs divins en dos grups: ‘’’atributs comunicables'’’ i ‘’’atributs incomunicables'’’, també coneguts com a "atributs exclusius de Déu" i "atributs no-exclusius de Déu.

## Exemples d'atributs

A tall d'exemple, es pot considerar la següent llista d'atributs (a partir d'autors com Charles Hodge, Louis Berkhof, Wayne Grudem i Bruce Milne):

### Atributs incomunicables

* Aseïtat, o ser per si mateix;
* Immutabilitat;
* Infinitud, amb dues variants:
** Eternitat (infinitud aplicada a la presència Kairós);
** Immensitat (infinitud aplicada a l'estada Regne de Déu);
* Simplicitat;
* Omnipotència;
* Omnipresència;
* Omnisciència.

### Atributs comunicables

* Coneixement;
* Bondat;
* Amor;
* Santedat;
* Justícia;
* Misericòrdia;
* Veritat;
* Sobirania;
* Voluntat;
* Ira;
* Humilitat.

## Bibliografia

* BERKHOF, L. Summary of Christian Doctrine. Wm. B. Eerdmans Publishing Company, 1939.
* BERKHOF, L. Teología Sistemática. Campinas: LPC, 1995.
* GRUDEM, Wayne. Teología Sistemática. São Paulo: Vida nova, 2006.
* HODGE, Charles. Systematic Theology Arxivat 2008-07-25 a Wayback Machine., vol. 1. Grand Rapids: Christian Classics Ethereal Library, 2005.
* MILNE, Bruce. Os Atributos ou Perfeições de Deus. Em MILNE, Bruce. Know the Truth. Inter-Varsity Press, Inglaterra, 1982.
* STEVENSON, John. What is God Like?
# Tord mosquiter de Finsch

El tord mosquiter de Finsch (Stizorhina finschi) és un ocell de la família dels túrdids (Turdidae).

## Hàbitat i distribució

Habita els boscos de les terres baixes des de Sierra Leone i Libèria cap a l'est fins Ghana i sud de Nigèria.

## Referències

* ↑ «Tord mosquiter de Finsch». Cercaterm. TERMCAT, Centre de Terminologia. Rev. 20/01/2022(català)
# Marroc al Festival de la Cançó d'Eurovisió

Marroc va participar en el Festival de la Cançó d'Eurovisió per primera i única vegada en 1980 amb la cançó «Bitaqat Hub», interpretada per Samira Saïd en àrab. Tot i que no està situat geogràficament a Europa, el Marroc és elegible per participar en el Festival de la Cançó d'Eurovisió, ja que és membre de la Unió Europea de Radiodifusió.

## Història

L'emissora marroquina, Société Nationale de Radiodiffusion et de Télévision (SNRT), va fer el debut del país en 1980, quan Israel no hi va participar. D'aquesta manera, es va convertir en el primer país africà i àrab a participar en el concurs, a més d'enviar la primera actuació en àrab en la història del Festival d'Eurovisió.
La cançó triada per al concurs va ser «Bitaqat Hub», interpretada per la famosa cantant marroquina Samira Saïd. El tema tan sols va rebre set punts, tots del jurat italià, i va obtenir el divuitè lloc, solament per davant de Finlàndia. El resultat pobre, va fer Hassan II del Marroc jurar que el país no hi participaria mai més. No obstant això, no es podia negar que la participació de Saïd al Festival d'Eurovisió li va reportar certa popularitat i èxit en la seva carrera professional.
La Télevision Marocaine (TVM) es va plantejar de nou participar en 2008. El govern va valorar positivament que el Marroc aprofités la popularitat de la música marroquina a Europa, ja que aquest gènere musical és molt semblant a la música de Turquia, país que havia obtingut èxits notables en edicions anteriors. No obstant això, segons les normes del concurs, el país estaria obligat a retransmetre el Festival íntegrament. Actualment, TVM retransmet el festival cada any, però no mostra aquells aspectes que poguessin desentonar amb la línia oficial del govern marroquí. Així, dona pas a la publicitat quan hi apareix alguna cosa que vagi en contra de les lleis locals, com ara, mostrar massa (Silvía Night o The Jet Set) o cantar lletres contràries a l'Islam (Lordi), la qual cosa no podria fer si hi participés. Finalment, va decidir no participar-hi.
L'estació comercial 2M TV va enviar la seva sol·licitud de membresía a la UER perquè el Marroc pogués participar en el Festival de la Cançó d'Eurovisió i al Festival de la Cançó d'Eurovisió Júnior. No obstant això, La UER es nega a admetre a 2MTV com a estació membre, atès que la TVM manté els drets exclusius per a tot el Marroc. Només s'admetria a 2MTV com a membre de la UER si es comprometés a passar a emetre una programació plenament generalista, i si prèviament TVM abandonés la Unió Europea de Radiodifusió.

## Participacions
### Llegenda

| Any | Seu | Artista | Cançó | Final | Punts | Semifinal | Punts |
| 1980 | La Haia | Samira Saïd | «Bitaqat Hub» | 18 | 7 | No va haver-hi semifinals | No va haver-hi semifinals |
| No hi va participar entre 1981 i 2025 ||||||||

## Referències

* ↑ Marroc al web d'Eurovisió
* ↑ Diez cosas que no sabías sobre el Festival de Eurovisión 20 Minutos

## Enllaços externs

* Web oficial d'Eurovisió
# Primer Ministre de les Antilles Neerlandeses

El Primer Ministre de les Antilles Neerlandeses és el cap de govern de les Antilles Neerlandeses, essent aquest vinculat directament al Regne dels Països Baixos i disposant d'autonomia limitada. El 10 d'octubre de 2010 s'abolí el càrrec arran de la dissolució de les Antilles Neerlandeses.
| Nom | Període de govern | Partit polític |
| Moises Frumencio da Costa Gomez 1r Primer Ministre de les Antilles Neerlandeses; pare de l'autonomia | 1951 - 1954 | Partido Nashonal di Pueblo (PNP) |
| Efraïn F. Jonckheer | 15 de desembre de 1954 14 de febrer de 1968 | Democratische Partij (DP) |
| Ciro Domenico Kroon | 14 de febrer de 1968 setembre de 1969 | Partido Nashonal di Pueblo (PNP) |
| Gerald C. Sprockel | setembre de 1969 desembre de 1969 | |
| Ernesto O. Petronia | desembre de 1969 febrer de 1971 | Democratische Partij (DP) |
| Ramez Jorge Isa primer mandat | febrer de 1971 juny de 1971 | Democratische Partij (DP) |
| Otto R.A. Beaujon | juny de 1971 octubre de 1972 | Partido Nashonal di Pueblo (PNP) |
| Ramez Jorge Isa segon mandat | octubre de 1972 20 de desembre de 1973 | Democratische Partij (DP) |
| Juancho Evertsz | 20 de desembre de 1973 30 de setembre de 1977 | Partido Nashonal di Pueblo (PNP) |
| Lucina da Costa Gomez-Matheeuws | 1977 | |
| Leo A.I. Chance | 1977 - 14 d'octubre de 1977 | Windward Islands People's Movement (WIPM) |
| Silvius Gerard Marie Rozendal | 1977 - 1979 | Democratische Partij (DP) |
| Miguel A. Pourier | 1979 | Union Patriotiko Boneiriano (UPB) |
| Dominico Martina primer mandat | 1979 - 1984 | Partido MAN |
| Maria Liberia Peters primer mandat | 1984 - 1986 | Partido Nashonal di Pueblo (PNP) |
| Dominico Martina segon mandat | 1986 - 1988 | Partido MAN |
| Maria Liberia Peters segon mandat | 1988 - 1993 | Partido Nashonal di Pueblo (PNP) |
| Susanne Camelia-Römer primer mandat | 1993 | Partido Nashonal di Pueblo (PNP) |
| Alejandro Felippe Paula | 1993 - 1994 | |
| Miguel Arcangel Pourier primer mandat | 1994 - 1998 | Partit per les Antilles Reestructurades (PAR) |
| Susanne Camelia-Römer segon mandat | 1998 - 1999 | Partido Nashonal di Pueblo (PNP) |
| Miguel Arcangel Pourier segon mandat | 8 de novembre de 1999 3 de juny de 2002 | Partit per les Antilles Reestructurades (PAR) |
| Etienne Ys primer mandat | 3 de juny de 2002 22 de juliol de 2003 | Partit per les Antilles Reestructurades (PAR) |
| Ben Komproe | 22 de juliol de 2003 11 d'agost de 2003 | Frente Obrero Liberashon 30 di Mei (FOL) |
| Mirna Louisa-Godett | 11 de juny de 2003 3 de juny de 2004 | Frente Obrero Liberashon 30 di Mei (FOL) |
| Etienne Ys segon mandat | 3 de juny de 2004 26 de març de 2006 | Partit per les Antilles Reestructurades (PAR) |
| Emily de Jongh-Elhage | 26 de març de 2006 10 d'octubre de 2010 | Partit per les Antilles Reestructurades (PAR) |
# Lluís Puig

Lluís Puig és el nom dels següents personatges:
* Lluís Maria de Puig i Olivé (Bàscara, 1945 - Girona, 2012), polític i historiador català
* Lluís Puig de la Bellacasa i Deu (Barcelona, 1886 - 1960), advocat i polític català, diputat a les Corts Espanyoles durant la Segona República
* Lluís Puig i Barella (Barcelona, 1894 - 1984) pintor i dibuixant català
* Lluís Puig i Ferriol (Begur, 1932), jurista català
* Lluís Puig i Gordi (Terrassa, 1959), polític català, conseller de Cultura de la Generalitat de Catalunya el 2017
# Atribut (desambiguació)

«Atribut» té aquests significats:
* Atribut
* Atribut (iconografia)
* Atribut (sintaxi)
# Transmallorca (equip ciclista)

L'equip Transmallorca va ser un equip ciclista espanyol que competí professionalment entre 1976 i 1979. De la seva estructura varen sortir diferents equips com el Novostil-Helios, el Henninger-Aquila Rossa i principalment el Kelme.
No s'ha de confondre amb l'equip Flavia-Gios.

## Principals resultats

* Gran Premi de Primavera: José Enrique Cima (1976)
* Volta a Catalunya: Vicent Belda (1979)
* Volta a la Regió de València: Vicent Belda (1979)

### A les grans voltes

* Volta a Espanya
** 4 participacions (1976, 1977, 1978, 1979)
** 4 victòries d'etapa:
*** 1 el 1976: Antoni Vallori
*** 1 el 1977: Luis Alberto Ordiales
*** 1 el 1978: Vicent Belda
*** 1 el 1979: Francisco Albelda
** 0 classificació final:
** 0 classificacions secundàries:
* Tour de França
** 0 participacions
* Giro d'Itàlia
** 0 participacions

## Enllaços externs

* Plantilles a firstcycling.com Arxivat 2014-12-27 a Wayback Machine.
* Plantilles a memoire-du-cyclisme.eu
# Marro

«Marro» té aquests significats:
* Lèxic general: Residu d'algunes substàncies que es bullen per obtenir-ne una infusió; vegeu marro.
* Jocs: Nom donat a diversos jocs d'alineació i de captura; vegeu:
** Marro de tres, un joc similar al tres en ratlla.
** Marro de sis.
** Marro de nou.
** Marro de dotze, més conegut per «alquerc».
** Marro de punta, més conegut per «dames».
Viccionari
# Torre-Cardela

Torre-Cardela és un municipi de la província de Granada, amb una superfície de 23,84 km², una població de 330 habitants (2004) i una densitat de població de 13,84 hab/km².
# Bermellar

Bermellar és un municipi de la província de Salamanca a la comunitat autònoma de Castella i Lleó. Limita amb Cerralbo a l'Est, Olmedo de Camaces i Lumbrales al Sud, Hinojosa de Duero a l'Oest i Saucelle, Barruecopardo i Saldeana al Nord.

## Demografia

Evolució demogràfica :
| 1991 | 1996 | 2001 | 2004 |
| 263 | 227 | 208 | 196 |